Hotărârea Tribunalului din 19 martie 2025 – Portugalia/Comisia
(Cauza T-525/23)1
(„FEGA și FEADR – Cheltuieli excluse de la finanțare – Schemă de plată de bază – Prima alocare a drepturilor la plată – Activarea drepturilor la plată – Eroare de drept”)
Limba de procedură: portugheza
Părțile
Reclamantă: Republica Portugheză (reprezentanți: P. Barros da Costa, H. Almeida, G. Gomes și N. Domingues, agenți)
Pârâtă: Comisia Europeană (reprezentanți: J. Aquilina și B. Rechena, agenți)
Obiectul
Prin acțiunea întemeiată pe articolul 263 TFUE, Republica Portugheză solicită anularea în parte a Deciziei de punere în aplicare (UE) 2023/1408 a Comisiei din 3 iulie 2023 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) (JO 2023, L 170, p. 46), în măsura în care o privește în limita cuantumului de 1 421 826,83 de euro.
Dispozitivul
Anulează Decizia de punere în aplicare (UE) 2023/1408 a Comisiei din 3 iulie 2023 de excludere de la finanțarea de către Uniunea Europeană a anumitor cheltuieli efectuate de statele membre în cadrul Fondului european de garantare agricolă (FEGA) și al Fondului european agricol pentru dezvoltare rurală (FEADR) în măsura în care exclude de la finanțarea de către Uniunea Europeană anumite cheltuieli ale Republicii Portugheze în cuantum de 1 421 826,83 de euro.
Obligă Comisia Europeană la plata cheltuielilor de judecată.
____________
1     JO C, C/2023/537 din 6.11.2023.